En Bosnia y Herzegovina son oficials o bosniaco, o serbo y o crovate. Dende o punto de vista d'a lingüistica comparada son diferents variants standardizadas d'a mesma luenga u continuum dialectal serbo-crovate, y basadas en a variant d'o dialecto štokavski u xtokavisco propia d'Herzegovina. Manimenos cada nacionalidat etnica de Bosnia y Herzegovina fa servir a suya variant standardizada propia por escrito, que se denomina d'acuerdo con a nacionalidat, y que tamién se fa servir en países mugants. A libel charrau totz os bosniacos, serbo-bosnians y crovates de Bosnia y Herzegovina charran difents parlas adintro d'o dialecto xtokavisco, y belunas son comuns pa diferents nacionalidatz en as zonas concretas a on que coexisten.